**OBRAZAC**

|  |
| --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA |
| PREDLAGAČ | **MINISTARSTVO FINANSIJA – UPRAVA ZA STATISTIKU** |
| NAZIV PROPISA | ***ZAKON O POPISU POLJOPRIVREDE 2024. GODINE***  |
| 1. Definisanje problema* Koje probleme treba da riješi predloženi akt?
* Koji su uzroci problema?
* Koje su posljedice problema?
* Koji su subjekti oštećeni, na koji način i u kojoj mjeri?
* Kako bi problem evoluirao bez promjene propisa (“status quo” opcija)?
 |
| Programom pristupanja Crne Gore Evropskoj uniji za 2022 – 2023. godinu predviđeno je utvrđivanje Predloga zakona Zakona o popisu poljoprivrede u cilju dalje harmonizacije statistike poljoprivrede. Donošenjem Zakona o popisu poljorivrede (u daljem tekstu: Popis) omogućiće se priprema, organizacija i sprovođenje popisa, u cilju dobijanja sveobuhvatnih podataka o poljoprivredi u Crnoj Gori. Član 25 Zakona o zvaničnoj statistici i sistemu zvanične statistike ("Službeni list Crne Gore", br. 018/12 i 047/19), definiše da „Sprovođenje aktivnosti popisa uređuje se posebnim zakonom, u zavisnosti od vrste popisa.” Cilj donošenja ovog zakona jeste da se na jasan način pravno regulišu nadležnosti, prava i obaveze Uprave za statistiku, ministarstava, jedinaca lokalne samouprave i drugih organa i organizacija u vezi s pripremama i sprovođenjem Popisa. Takođe, ovim zakonom regulišu se prava i obaveze lica, koja se obuhvataju Popisom i lica koja neposredno obavljaju poslove Popisa, način i obim prikupljanja i upotrebe i zaštite podataka prikupljenih Popisom i objavljivanje rezultata Popisa. Naime, razlog donošenja zakona je usklađivanje sa najboljim međunarodnim iskustvima i praksama u cilju propisivanja najboljih normativnih rješenja za definisanje poljoprivrednih gazdinstva na nivou Crne Gore. Na nivou Evropske Unije, Regulativa o integrisanoj statistici na nivou poljoprivrednih gazdinstava (2018/1091), koja stavlja van snage Regulative (EZ) br. 1166/2008 na osnovu koje je sproveden popis u 2010. godini, uspostavlja okvir za evropsku statistiku na nivou poljoprivrednih gazdinstava i omogućuje povezivanje informacija o strukturi s informacijama o proizvodnim metodama, mjerama ruralnog razvoja, agroekološkim aspektima i drugim povezanim informacijama. Primjena navedene regulative u Popisu omogućiće dobijanje sveobuhvatrnih podataka na nivou poljoprivrednih gazdinstava koja će biti okvir za sva aknetna istraživanja u oblasti statistike poljoprivrede, kao i korišćenje raspoloživih administrativnih izvora.  Prvi popis poljoprivrede sproveden je 2010. godine, a u skladu sa EU standardima, predviđeno je njegovo sprovođenje na svakih 10 godina. Između dva popisa, svake treće godine sprovodi se Anketa o strukturi poljoprivrednih gazdinstava, kako bi se ažurirali popisni podaci. Zbog nedostatka sredstava, ova anketa je u Crnoj Gori prvi put sprovedena 2016. godine. Zatim, planirano je bilo sprovođenje popisa poljoprivrede 2020. godine, u skladu sa Regulativm o integrisanoj statistici na nivou poljoprivrednih gazdinstava (2018/1091), za određeni set podataka, a prikupljanje preostalih setova podataka zahtijevano je u 2023 i 2026. godini. Planirano sprovođenje popisa poljoprivrede 2020. godine u skaldu sa novim EU standardima za određeni set podataka nije realizovano zbog nedostatka kapaciteta. Identifikovani uzroci problema odnose se na nepostojanje sveobuhvatnih podataka o strukturi poljoprivrednih gazdinstva nakon popisa sprovedenog 2010. godine.Nepostojanje harmonizovanih, međunarodno uporedivih podataka o strukturi poljoprivrednih gazdinstva na nivou Crne Gore i povezivanje informacija o strukturi s informacijama o proizvodnim metodama, mjerama ruralnog razvoja, agroekološkim aspektima i drugim povezanim informacijama u skladu sa novim EU standardima. U slučaju nesprovođenja Popisa najviše bi bili oštećeni korisnici podataka, kako nacionalni tako i međunarodni. Takođe, nesprovođenje Popisa uticalo bi i na mogućnost daljeg usklađivanja statistike poljoprivrede sa EU standardima, kao i na kreiranje agrarne politike.Bez primjene propisa nije moguća realizacija Popisa poljorivrede u Crnoj Gori. |
| 2. Ciljevi* Koji ciljevi se postižu predloženim propisom?
* Navesti usklađenost ovih ciljeva sa postojećim strategijama ili programima Vlade, ako je primjenljivo.
 |
| Cilj donošenja ovog zakona jeste dobijanje sveobuhvatnih podataka o strukturi poljoprivrednih gazdinstva u skladu sa novim EU standardima. Predloženim propisom donosi se set pravila za pripremu, organizovanje i sprovođenje popisa poljoprivrede. Cilj zakona je dobijanje harmonizovanih, međunarodno uporedivih podataka o strukturi poljoprivrednih gazdinstva na nivou Crne Gore i povezivanje informacija o strukturi s informacijama o proizvodnim metodama, mjerama ruralnog razvoja, agroekološkim aspektima i drugim povezanim informacijama u skladu sa novim EU standardima.Nadalje, kao jedan od ciljeva može se navesti dobijanje okvira za sva aknetna istraživanja u oblasti statistike poljoprivrede, kao i stvaranje uslova za korišćenje raspoloživih administrativnih izvora podataka. Razlog donošenja zakona je usklađivanje sa najboljim međunarodnim iskustvima i praksama u cilju propisivanja najboljih normativnih rješenja za definisanje poljoprivrednih gazdinstva na nivou Crne Gore. Primjena Regulative o integrisanoj statistici na nivou poljoprivrednih gazdinstava (2018/1091) u Popisu omogućiće dobijanje sveobuhvatrnih podataka na nivou poljoprivrednih gazdinstava koja će biti okvir za sva aknetna istraživanja u oblasti statistike poljoprivrede, kao i stvaranje mogućnosti za korišćenje raspoloživih administrativnih izvora. Zakon o popisu poljoprivrede usklađen je sa strateškim dokumentima Uprave za statistiku, Programom zvanične statistike za 2019 -2023. godinu (“Službeni list CG”, broj 7/19, od 4. 02. 2019.), Strategijom razvoja zvanične statistike za period od 2019 - 2023. godine (“Službeni list CG”, br. 54/19, od 23. 09. 2019.). |
| 3. Opcije* Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).
* Obrazložiti preferiranu opciju?
 |
| Usvajanje zakona o Popisu (koja obaveza je definisana Zakonom o zvaničnoj statistici i sistemu zvanične statistike) kojim će biti regulisana prava i obaveze svih učesnika u Popisu, a koji će u skladu sa metodološkim pravilima omogućiti pripremu, organizaciju i sprovođenje Popisa poljoprivrede, u cilju dobijanja sveobuhvatnih podataka o strukturi poljoprivrednih gazdinstava u Crnoj Gori. Naime, donošenjem Zakona o popisu poljorivrede omogućiće se priprema, organizacija i sprovođenje popisa, u cilju dobijanja sveobuhvatnih podataka o poljoprivredi u Crnoj Gori. Član 25 Zakona o zvaničnoj statistici i sistemu zvanične statistike ("Službeni list Crne Gore", br. 018/12 i 047/19), definiše da „Sprovođenje aktivnosti popisa uređuje se posebnim zakonom, u zavisnosti od vrste popisa.” Cilj donošenja ovog zakona jeste da se na jasan način pravno regulišu nadležnosti, prava i obaveze Uprave za statistiku, ministarstava, jedinaca lokalne samouprave i drugih organa i organizacija u vezi s pripremama i sprovođenjem Popisa. Takođe, ovim zakonom regulišu se prava i obaveze lica, koja se obuhvataju Popisom i lica koja neposredno obavljaju poslove Popisa, način i obim prikupljanja i upotrebe i zaštite podataka prikupljenih Popisom i objavljivanje rezultata Popisa. Druga opcija bi bila nedonošenje zakona, koja bi za rezultat imala nesprovođenje Popisa. Što bi za posledicu imalo nepostojanje harmonizovanih, međunarodno uporedivih podataka o strukturi poljoprivrednih gazdinstva na nivou Crne Goru u skladu sa novim EU standardima. U slučaju nesprovođenja Popisa najviše bi bili oštećeni korisnici podataka, kako nacionalni tako i međunarodni. Takođe, nesprovođenje Popisa uticalo bi i na mogućnost daljeg usklađivanja statistike poljoprivrede sa EU standardima, kao i na kreiranje agrarne politike. |
| 4. Analiza uticaja* Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne.
* Koje troškove će primjena propisa izazvati građanima i privredi (naročito malim i srednjim preduzećima)
* Da li pozitivne posljedice donošenja propisa opravdavaju troškove koje će on stvoriti,
* Da li se propisom podržava stvaranje novih privrednih subjekata na tržištu i tržišna konkurencija;
* Uključiti procjenu administrativnih opterećenja i biznis barijera.
 |
| Donošem zakona omogućiće se donošenje metodoloških uputstava za pripremu, organizaciju i sprovođenje popisa poljoprivrede, koja direktno utiču na sve učesnike popisa navedene zakonom. Uticaće i na proizvođače zvanične statistike i korisnike statističkih podataka, pozitivno – podaci će biti kompaktni, harmonizovani, međunarodno uporedivi, negativno – nerealizacija popisa poljoprivrede u Crnoj Gori i nemogućnost dalje harmonizacije oblasti statistike poljoprivrede u procesu evropskih integracija.Donošenjem zakona neće se stvoriti troškovi građanima i privredi.Donošenjem zakona dobiće se sveobuhvatni podaci o stanju u poljoprivredi u Crnoj Gori, kao i ažuriran Statistički registar poljoprivrednih gazdinstava, koji predstavlja okvir za sva istraživanja u ovoj oblasti.Donošenjem ovog zakona ne podržava se stvaranje novih privrednih subjekata na tržištu i tržišna konkurencija.Donošenjem ovog zakona neće se stvoriti administrativna opterećenja i biznis barijera.  |
| 5.Procjena fiskalnog uticaja* Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu?;
* Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti;
* Da li implementacijom propisa proizilaze međunarodne finansijske obaveze? Obrazložiti;
* Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu?;
* Da li je usvajanjem propisa predviđeno donošenje podzakonskih akata iz kojih će proisteći finansijske obaveze?;
* Da li će se implementacijom propisa ostvariti prihod za budžet Crne Gore?;
* Obrazložiti metodologiju koja je korišćenja prilikom obračuna finansijskih izdataka/prihoda;
* Da li su postojali problemi u preciznom obračunu finansijskih izdataka/prihoda? Obrazložiti;
* Da li su postojale sugestije Ministarstva finansija na nacrt/predlog propisa?;
* Da li su dobijene primjedbe implementirane u tekst propisa? Obrazložiti.
 |
| Za implementaciju ovog zakona sredstva se planiraju Zakonom o budžetu za 2024. godinu za potrebe aktivnosti Popisa poljoprivrede u 2024. godini, a ista su takođe planirana srednjoročnim budžetskim okvirom 2024-2026. i ukupno iznose 900.000,00 eura.Raspodjela finansiskih sredstava po godinama i po budžetskim pozicijama rashoda je sljedeća:* za 2024. godinu 800.000,00 eura i to:

4191- Izdaci po osnovu isplate ugovora o djelu 550.000,00 eura;4415- Izdaci za opremu 250.000,00 eura;* za 2025. godinu 50.000,00 eura i to:

4127-Ostale naknade 25.000,00 eura4147-Konsultantske usluge, projekti i studije 25.000,00 eura* za 2026. godinu 50.000,00 eura i to:

4147-Konsultantske usluge, projekti i studije 25.000,00 eura4149- Ostale usluge 25.000,00 eura. Za implementaciju ovog zakona novčana sredstva su potrebna tokom određenog vremenskog perioda. Implementacija zakona počinje kroz pripremu za popis, zatim realizaciju terenskog rada prikupljanja podataka i obrade podataka za što je potreban najveći iznos sredstava. Obrada i diseminacija podataka popisa očekuje se dvije godine nakon popisne godine, za što je potrebno predvidjeti dodatna sredstva.Za implementaciju ovog zakona ne proizilaze međunarodne finansijske obaveze.Za implementaciju ovog zakona predviđena su budžetska sredstva, kao što je navedeno.Za implementaciju ovog zakona predviđeno je donošenje podzakonskog akta iz kojeg će proisteći finansijske obaveze.Implementacijom ovog zakona neće se ostvariti prihod za budžet Crne Gore.Na osnovu plana aktivnosti izvršeno je budžetiranje potrebnih finansijskih sredstava za finansiranje aktivnosti Popisa poljoprivrede u 2024. godini.U preciznom obračunu finansijskih izadataka/prihoda nijesu postojali problem.Nijesu postojale sugestije Ministarstva finansija na nacrt/predlog propisa.Nijesu postojale primjedbe implementirane u tekst propisa. |
| 6. Konsultacije zainteresovanih strana* Naznačiti da li je korišćena eksterna ekspertiza i ako da, kako;
* Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije);
* Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni, Obrazložiti
 |
| U izradi propisa korišćena je eksterna ekspertska podrška.Uprava za statistiku formirala je Radnu grupu za definisanje nacionalnih potreba za Popis poljoprivrede od predstavnika Ministarstva poljoprivrede, šumarstva i vodoprivrede, Biotehničkog fakulteta, Ministarstva ekologije, prostornog planiranja i urbanizma i Agencije za zaštitu životne sredine. Objavljen je dva puta javni poziv za učešće NVO i nije bilo zainteresovanih strana. Radna grupa dobila je podršku međunarodnog eksperta kroz program podrške IPA 2017 i kroz bužetska sredstva Crne Gore. Ključne sugestije koje su prihvaćene odnose se na definisanje novog praga poljoprivrednih gazdinstava u popisu poljoprivrede 2024, a što je sadržano i u zakonu. |
| 7: Monitoring i evaluacija* Koje su potencijalne prepreke za implementaciju propisa?
* Koje će mjere biti preduzete tokom primjene propisa da bi se ispunili ciljevi?
* Koji su glavni indikatori prema kojima će se mjeriti ispunjenje ciljeva?
* Ko će biti zadužen za sprovođenje monitoringa i evaluacije primjene propisa?
 |
| Nema potencijalnih prepreka za sprovođenje ovog zakona.Mjere koje će biti preduzete tokom primjene propisa da bi se ispunili ciljevi su prije svega aktivno učešće Uprave za statistiku i drugih organa, organizacija i institucija u okviru svojih nadležnosti. Za nepridržavanje odredbi zakona od strane fizičkog i pravnog lica, odgovornog lica u pravnom licu predviđene su prekršajne i novčane kazne. Glavni indikatori prema kojima će se mjeriti ispunjnje ciljeva jesu realizacija Popisa poljoprivrede u Crnoj Gori. Naime, dobijanje broja poljoprivrednih gazdinstava, kao i podataka o strukturi poljoprivrednih gazdinstva u skladu sa novim EU standardima. Nakon sprovođenja Popisa u cilju ocjenjivanja grešaka (nastalih prilikom popisivanja) i obuhvata sprovešće se Postpopisno istraživanje na reprezentativnom uzorku do 1% poljoprivrednih gazdinstava. Zatim, na osnovu sprovedenog Popisa i Postpopisnog istraživanja priprema se Izvještaj o kvalitetu i isti se zvanično objavljuje i dostavlja EUROSTAT-u.Sprovođenje monitoringa i evaluacije primjene ovog zakona, u okviru nadležnosti utvrđenih ovim zakonom, vrši Uprava za statistiku. |

**Datum i mjesto Starješina**

Podgorica 14.08. 2023. godine, mr Aleksandar Damjanović